Държавен вестник, бр. 80, 2009 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  80
(2) Министърът на правосъдието отказва 
да даде съгласие при: 
1. установяване на обстоятелства, които 
не са в интерес на детето; 
2. допуснати съществени нарушения в 
процедурата по осиновяването. 
(3) Отказът на министъра може да бъде 
оспорен по реда на Административнопроце-
суалния кодекс.
Чл. 16. (1) В 3-дневен срок от получаване 
на уведомлението, че министърът на пра-
восъдието е дал съгласие за осиновяването, 
осиновяващият или представляващата го 
акредитирана организация подава молба за 
осиновяване до Софийския градски съд чрез 
Министерството на правосъдието. Към молба-
та се прилага документ за платена държавна 
такса съгласно Тарифата за държавните такси, 
които се събират от съдилищата по Граждан-
ския процесуален кодекс (обн., ДВ, бр. 22 от 
2008 г.; доп., бр. 50 от 2008 г.).
(2) Министерството на правосъдието из-
праща молбата и досието в съда в 7-дневен 
срок от получаване на документите по ал. 1.
Чл. 17. (1) Заверен препис от съдебното 
решение за допускане на осиновяването се 
представя в Министерството на правосъдието 
в 7-дневен срок от влизането му в сила – от 
осиновителя или представляващата акреди-
тирана организация. 
(2) Въз основа на влязлото в сила съдебно 
решение министърът на правосъдието издава 
удостоверение, че осиновяването е извършено 
в съответствие с Хагската конвенция.
Чл. 18. (1) Централният орган или съответ-
ната акредитирана организация по чл. 116 СК 
на всеки 6 месеца представя в Министерството 
на правосъдието изготвен от тях доклад за 
състоянието на детето до две години след 
осиновяването му.
(2) Докладът трябва да отговаря на изис-
кванията на чл. 6, ал. 8.
Раздел ІV
Отказ на осиновяващия за извършване на 
осиновяването
Чл. 19. (1) При писмен отказ на осиновя-
ващия Съветът по международно осиновяване 
предприема действия за определяне на друг 
подходящ осиновяващ за детето.
(2) В 30-дневен срок от постъпване на от-
каза осиновяващият, който го е направил, се 
вписва служебно в регистъра под нов номер.
(3) Осиновяващият се заличава от регис-
търа, ако в Министерството на правосъдието 
не се получи отговор в двумесечния срок или 
в срока по чл. 13, ал. 3.
(4) Осиновяващият запазва номера, под кой-
то е вписан в регистъра по решение на съвета, 
при отказ от осиновяване поради здравословни 
проблеми на детето, за които осиновителят 
не е бил първоначално информиран.
Раздел V
Съгласие на министъра на правосъдието за 
осиновяване на дете от лицата по чл. 82, 
ал. 2 СК
Чл. 20. (1) При осиновяване от лице с оби-
чайно местопребиваване в чужбина на дете 
на съпруг, както и от лицата по чл. 82, ал. 2 
СК се прилагат съответно разпоредбите по 
чл. 5 – чл. 7, ал.1, чл. 9, чл. 11, ал. 1, чл. 12,13, 
15 – 18. Лицата не се вписват в регистъра.
(2) Към молбата за осиновяване по чл. 6, 
ал. 1 се прилагат и:
1. удостоверение за раждане на детето;
2. медицинско свидетелство, отразяващо 
физическото и психическото състояние на 
детето;
3. съгласие на родителите за осиновяването 
му или съответно препис от акт за смърт;
4. доклад за детето, изготвен от съответната 
регионална дирекция за социално подпомагане 
по настоящия му адрес;
5. снимка на детето в цял ръст.
(3) За издаване на съгласие за осиновява-
не от министъра на правосъдието се взема 
предвид обстоятелството, че същото е поис-
кано от лице по чл. 82, ал. 2 СК, както и 
че е налице изрично съгласие от родителите 
на детето за осиновяването му. Във всички 
случаи съгласието се издава след преценка 
на интереса на детето.
Г л а в а  т р е т а
СПЕЦИАЛНИ МЕРКИ
Чл. 21. (1) Когато в регистъра няма вписани 
подходящи осиновяващи, Съветът по между-
народно осиновяване не може да определи 
подходящи осиновяващи от вписаните лица 
или определените осиновяващи са отказали 
да осиновят дете със здравословен проблем, 
специални нужди или на възраст над 7 годи-
ни, министърът на правосъдието предприема 
следните специални мерки: 
1. публикува веднъж месечно от 25-о до 
30-о число на официалната електронна стра-
ница на министерството обща информация 
за всяко дете;
2. предоставя информация и подробни 
данни за спецификите на конкретно дете по 
т. 1 по подадено заявление от акредитирана 
организация по чл. 116 СК; при необходимост 
може да бъде предоставена и снимка; към 
заявлението се прилага декларация с нота-
риална заверка на подписа, че информацията 
и снимката ще бъдат използвани само по 
предназначение.
(2) Акредитираната организация, на която 
са предоставени материалите и документите 
по ал. 1, т. 2, се задължава да ги върне, ако 
в двумесечен срок от получаване на инфор-
мацията не е постъпила молба от осиновя-
ващ в Министерството на правосъдието за 
извършване на осиновяване.